Návrh na

uzneseniE Mestského zastupiteľstva

**k bodu programu č.: .....**

**Mestské zastupiteľstvo Nové Zámky**

s c h v a ľ u j e

**Všeobecne záväzné nariadenie mesta č. ........./2019 o dani za psa**

*V Čl. I § 5 ods. 1 po zmene a doplnení znie:*

**§ 5**

**Sadzba dane**

1. Sadzba dane za jedného psa fyzickej osoby je 20 EUR na kalendárny rok. Sadzba dane za jedného psa  právnickej osoby je 29 EUR na kalendárny rok.

*V Čl. I. sa za znenie § 6 vkladá nový § 7 ktorý znie:*

**§ 7**

**Zníženie dane**

1.Správca dane môže znížiť daň uvedenú v § 5 tohto nariadenia o 50 percent ročnej dane za psa fyzickej osoby s príjmom nižším ako životné minimum alebo fyzická osoba staršia ako 65 rokov s ktorou nežije v spoločnej domácnosti ďalšia osoba. Takéto oslobodenie sa vzťahuje iba na jedného psa.

*1.Správca dane zníži daň uvedenú v § 5 tohto nariadenia o 50 percent ročnej dane za psa:*

*a) fyzickej osoby v hmotnej núdzi, s ktorou nežije v spoločnej domácnosti ďalšia osoba,*

*b) fyzickej osobe, ktorá k 1.januáru aktuálneho zdaňovacieho obdobia dosiahla vek 65 rokov a s ktorou nežije v spoločnej domácnosti ďalšia osoba*

*c) fyzickej osobe s trvalým pobytom na území mesta, ktorá po 1.1.2020 nadobuda psa z útulku nachádzajúceho sa na území mesta Nové Zámky. Takéto oslobodenie sa vzťahuje iba na jedného psa.*

2. Zníženie podľa ods. 1 sa vzťahuje iba na jedného psa. Chovný priestor psa musí byť totožný s trvalým pobytom daňovníka. Celková výška poskytnutého zníženia dane pri súbehu dôvodov ods. 1 nemôže presahovať 50 % z celkovej daňovej povinnosti daňovníka. Na zmeny, ktoré nastali počas zdaňovacieho obdobia sa neprihliada. Nárok na zníženie dane v zmysle ods. 1 písm. a) a c) je daňovník povinný preukazovať za každé zdaňovacie obdobie, a to vždy do 31.januára príslušného zdaňovacieho obdobia.

3. Zníženia dane v zmysle ods.1 tohto ustanovenia platia len pre tých občanov, ktorí majú k dátumu žiadosti uhradené všetky záväzky voči mestu Nové Zámky. Nárok na zníženie dane si daňovník uplatní do 31.januára aktuálneho zdaňovacieho obdobia písomnou žiadosťou, ku ktorej priloží relevantné doklady preukazujúce nárok na zníženie dane:

a) **fyzická osoba v hmotnej núdzi** - ak mesačný príjem žiadateľa nedosahuje výšku príjmu životného minima v čase podania žiadosti – potvrdenie o dávke v hmotnej núdzi s uvedením jej výšky k 1.januáru príslušného zdaňovacieho obdobia, výpisom identifikačných údajov o zamestnávateľovi a potvrdením, že k 1.januáru príslušného zdaňovacieho obdobia nie je poberateľom invalidného dôchodku

b) **fyzická osoba staršia ako 65 rokov s ktorou nežije v spoločnej domácnosti ďalšia osoba** – podkladom fyzickej osoby pre zníženie dane sú údaje z evidencie obyvateľstva k 1. januáru zdaňovacieho obdobia,

c) **pes osvojený z útulku umiestneného na území mesta Nové Zámky** - podkladom pre zníženie sú hodnoverné listinné podklady. Najmä zmluva o osvojení zvieraťa alebo zmluva o adopcii, prípadne iný hodnoverný doklad.

*Doterajšie § 7, § 8 a § 9 sa primerane prečíslujú na § 8, § 9, a § 10*

Dôvodová správa:

Považujem za potrebné aj vzhľadom na aktuálne demografické ukazovatele dať možnosť znížiť sadzbu dane dôchodcom z nižšími príjmami a osamelým dôchodcom nad 65 rokov. Takéto ustanovenia mi v tomto VZN chýbali. Myslím si totiž, že ak sú vlastníkmi psov práve takýto naši starší občania, nemali by platiť plnú daň, ale iba polovicu, pretože vlastníctvo psa ako jediného spoločníka a člena rodiny by nemalo byť pre nich daňou v pravom slova zmysle. Na druhej strane navrhujem sadzbu dane právnickým osobám mierne zvýšiť o 9 eur. Toto mi tam tiež chýbalo. Nemyslím si, že ide o neakceptovateľnú sumu. Navyše právnické osoby si takúto daň môžu ďalej uplatňovať ako daňové výdavky.

Nové Zámky dňa ....................

....................................................

Peter PODBEHLÝ

Návrh na

uzneseniE Mestského zastupiteľstva

**Návrh č. 1 k bodu programu č.: .....**

**Mestské zastupiteľstvo Nové Zámky**

s c h v a ľ u j e

**Všeobecne záväzné nariadenie mesta č. ........./2019 o miestnom poplatku za komunálne odpady a drobné stavebné odpady**

*V Čl. §2 ods. 2 po zmene a doplnení znie nasledovne*

**§ 2**

**Sadzba poplatku a hodnota koeficientu**

2. Sadzba paušálneho poplatku pre fyzické osoby je ustanovená za osobu a kalendárny deň vo výške **0,0684 eura**. Sadzba paušálneho poplatku pre fyzické osoby staršie ako 62 rokov je ustanovená za osobu a kalendárny deň vo výške **0,0630 eura**.

.

Nové Zámky dňa ....................

....................................................

Peter PODBEHLÝ

Návrh na

uzneseniE Mestského zastupiteľstva

**Návrh č. 2 k bodu programu č.: .....**

**Mestské zastupiteľstvo Nové Zámky**

s c h v a ľ u j e

**Všeobecne záväzné nariadenie mesta č. ........./2019 o miestnom poplatku za komunálne odpady a drobné stavebné odpady**

*V Čl. §2 ods. 2 po zmene a doplnení znie nasledovne:*

**§ 2**

**Sadzba poplatku a hodnota koeficientu**

2. Sadzba paušálneho poplatku pre fyzické osoby je ustanovená za osobu a kalendárny deň vo výške **0,0684 eura**. Sadzba paušálneho poplatku pre fyzické osoby staršie ako 65 rokov je ustanovená za osobu a kalendárny deň vo výške **0,0630 eura**

Nové Zámky dňa ....................

....................................................

Peter PODBEHLÝ

Dôvodová správa

Na predloženie takýchto návrhov som potreboval zabezpečiť relevantné a aktuálne demografické ukazovatele zo Štatistického úradu Slovenskej republiky, ako aj z organizačného odboru Msú Nové Zámky. Po ich zistení som zostal šokovaný, pretože sa dá povedať, že nedokážeme zabezpečiť prirodzený prírastok obyvateľstva a Nové Zámky stále vymierajú. Už nás nie je ani 38000. Práve preto by sme nemali zaťažovať nad znesiteľnú mieru a našim starším tiež umožniť prežiť dôstojnú jeseň života. Uvediem oficiálne známe celkové počty obyvateľov za posledných 17 mesiacov.

k 10.07.2018 38 931 obyvateľov.

k 28.1.2019    38 221 obyvateľov

k 26.11.2019 37 899 obyvateľov z toho 62+ 8280 65+ 6410 70+ 3769

Je síce pekné ako v jazdiarni spravidla v mesiaci úcty k starším každoročne dávame na znak úcty kytičky. Majme prosím ale úctu k našim starším počas celého roka a hlavne práve vtedy ak sa majú zvyšovať dane. Možno sa Vám to zdá, že 7, 4, 2 EURá hore dole. Veď to nie je tak veľa... No verte že aj 2 eurá majú pre takýchto našich starších občanov hodnotu.

A práve len o 2 EURá ja osobne navrhujem navýšiť daň za odpady pre ekonomicky aktívnu časť obyvateľstva. Touto cestou sa už v súčasnej situácii ubrali aj ostatné samosprávy, keď zvyšovali dane spravidla o 10 percent, čo mne vychádza na 2 eurá.

Pripravil som teda 2 návrhy s tým, že daň sa zvýši iba o 2 eurá na rok a rozdielne sú len vo vekovej hranici, keď v prvom prípade navrhujem nezvyšovať našim starším od 62 rokov a v druhom dôchodcom od 65 rokov.

Na porovnanie relevantných čísel som vyjadril absolútny príjem z dane fyzických osôb t.j. ak by všetky FO zaplatili plnú sadzbu a nemali by sme osoby v hmotnej núdzi a FO, ktoré sa viac ako 90 dní v zdaňovacom období nezdržiavajú na území mesta Nové Zámky.

37899 x 23 EUR = **871 677 (platné VZN o KO)**

37899 x 27 EUR = **1 023 273 EUR (návrh mesta NZ)**

***Osobitne k Návrhu č. 1*** (zvýšenie o 2 EURÁ, 62 a viac roční bez zvýšenia)

37899 (NZ k26.11.2019) –8280 (62+)= **29 619** (0-61,99r)x 25 EUR= **740 475 EUR**

**8280** (62+) x 23 EUR = **190 440 EUR**

Spolu **930 915 EUR**

***Osobitne k Návrhu č. 2*** (zvýšenie o 2 EURÁ, 65 a viac roční bez zvýšenia)

37899 (NZ k26.11.2019) – 6410 (65+) = **31 489** (0-64,99r)x 25 EUR =**787 225 EUR**

**6410** (65+) x 23 EUR = **147 430 EUR**

Spolu **934 665 EUR**

Návrh na

uzneseniE Mestského zastupiteľstva

**Návrh č. 1 k bodu programu č.: .....**

**Mestské zastupiteľstvo Nové Zámky**

s c h v a ľ u j e

**Všeobecne záväzné nariadenie mesta č. ........./2019 o dani z nehnuteľností**

*V Tretej časti §8 ods. 1 po zmene a doplnení znie nasledovne:*

1. Správca dane ustanovuje zníženie dane zo stavieb a dane z bytov na území mesta Nové Zámky o 50 % z daňovej povinnosti na stavby na bývanie a byty vo vlastníctve fyzických osôb v hmotnej núdzi, fyzických osôb starších ako 62 rokov, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ako aj prevažne alebo úplne bezvládnych fyzických osôb, ktoré slúžia na ich trvalé bývanie.

*V Tretej časti §8 ods. 2 písm. c) po zmene a doplnení znie nasledovne:*

**c) FO staršie ako 62 rokov** – podkladom pre zníženie sú údaje z evidencie obyvateľstva k 1.januáru zdaňovacieho obdobia, v prípade ak je predmet zníženia dane v bezpodielovom spoluvlastníctve a vek potrebný na uplatnenie zníženia dane dosiahne ten z manželov, ktorý nepodával daňové priznanie na daň z nehnuteľností, zníženie dane sa poskytne na základe žiadosti tohto daňovníka od zdaňovacieho obdobia nasledujúceho po doručení žiadosti správcovi dane.

Nové Zámky dňa ....................

....................................................

Peter PODBEHLÝ

Návrh na

uzneseniE Mestského zastupiteľstva

**Návrh č. 2 k bodu programu č.: .....**

**Mestské zastupiteľstvo Nové Zámky**

s c h v a ľ u j e

**Všeobecne záväzné nariadenie mesta č. ........./2019 o dani z nehnuteľností**

*V Tretej časti §8 ods. 1 po zmene a doplnení znie nasledovne:*

1. Správca dane ustanovuje zníženie dane zo stavieb a dane z bytov na území mesta Nové Zámky o 50 % z daňovej povinnosti na stavby na bývanie a byty vo vlastníctve fyzických osôb v hmotnej núdzi, fyzických osôb starších ako 65 rokov, držiteľov preukazu fyzickej osoby s ťažkým zdravotným postihnutím alebo držiteľov preukazu fyzickej osoby s ťažkým zdravotným postihnutím so sprievodcom, ako aj prevažne alebo úplne bezvládnych fyzických osôb, ktoré slúžia na ich trvalé bývanie.

*V Tretej časti §8 ods. 2 písm. c) po zmene a doplnení znie nasledovne:*

**c) FO staršie ako 65 rokov** – podkladom pre zníženie sú údaje z evidencie obyvateľstva k 1.januáru zdaňovacieho obdobia, v prípade ak je predmet zníženia dane v bezpodielovom spoluvlastníctve a vek potrebný na uplatnenie zníženia dane dosiahne ten z manželov, ktorý nepodával daňové priznanie na daň z nehnuteľností, zníženie dane sa poskytne na základe žiadosti tohto daňovníka od zdaňovacieho obdobia nasledujúceho po doručení žiadosti správcovi dane.

Nové Zámky dňa ....................

....................................................

Peter PODBEHLÝ

Dôvodová správa

V zmysle zákona o miestnych daniach v platnom znení máme fakultatívnu možnosť určiť určité daňové úľavy pre našich starších spoluobčanov. Zákon nám dáva na výber určiť si hranicu úľav od veku 62 rokov. Podotýkam, že návrh mesta počíta s hranicou až od veku 70 rokov. S týmto nesúhlasím a navrhujem takmer 2 totožné návrhy, u ktorých túto vekovú hranicu určujem od 62 resp. od 65 rokov.

Mali by sme sa k zvyšovaniu daní postaviť komplexne a mali by sme aj u ďalších daní hľadať možnosti aj u seba napríklad v efektivite hospodárenia našej samosprávy. Zvyšovať príjmy mesta nie predajom pozemkov ale napríklad aj efektívnejšou podnikateľskou činnosťou, napríklad zorganizovaním kultúrneho festivalu, ktorý by nám ako mestu mohol priniesť značné príjmy a občanov by nestál ani euro.

Zvyšovanie miestnych daní plošne na všetky takmer všetkých občanov nášho mesta považujem aj vzhľadom na úctu k starším za až príliš tvrdé a z psychologického hľadiska za nie vhodné a šťastné riešenie aj v kontexte že Nové Zámky dlhodobo vymierajú. Ak keď budeme zvyšovať dane aj vekovej hranici od 62-69,99 rokov čo k 26.11.2019 činí 4511 osôb, tak to prirodzenému prírastku obyvateľstva nepridá.

Návrh na

uzneseniE Mestského zastupiteľstva

**k bodu programu č.: .....**

**Mestské zastupiteľstvo Nové Zámky**

ž i a d a

hlavného kontrolóra mesta Nové Zámky v zmysle ustanovenia § 18f) písm. h) zák. SNR č. 369/1990 Zb. o obecnom zriadení v znení neskorších noviel

o vykonanie kontroly v súlade s § 18d písm. d) zákona č. : 369/1990 Zb. o obecnom zriadení v znení neskorších predpisov.

o kontrolu poskytovania dotácií právnickým osobám a fyzickým osobám podnikateľom z rozpočtu mesta Nové Zámky za rok 2018.

Túto kontrolu žiada MsZ Nové Zámky doplniť do plánu Plán kontrolnej činnosti Hlavného kontrolóra mesta Nové Zámky na I. polrok 2020 a v tomto termíne ju aj vykonať spôsobom a v rozsahu:

Dodržiavanie podmienok poskytovania dotácií, kontrolu uzatvorených zmlúv a oprávnenosť ich účelu v zmysle v tom čase platného Všeobecne záväzného nariadenia mesta Nové Zámky o poskytovaní dotácií právnickým osobám a fyzickým osobám podnikateľom z rozpočtu mesta Nové Zámky. Kontrolu vykonať spôsobom skontrolovaním 3 najväčších prijímateľov dotácií z každej oblasti poskytnutia dotácií t.j.:

A/ cirkev

B/ kultúra

C/ školstvo

D/ sociálna oblasť

E/ šport

Nové Zámky dňa ....................

....................................................

Peter PODBEHLÝ

Dôvodová správa:

Mesto Nové Zámky okrem nepriamej podpory a platenia režijných nákladov u niektorých subjektov prispieva priamou finančnou podporou nemalými finančnými prostriedkami. Cieľom tejto kontroly je zvýšiť dohľad nad poskytovaním dotácií. Opodstatnenosť a právny rámec kontroly vychádza aj z minulosti, keď sa u niektorých subjektov objavovali prvky porušovania finančnej disciplíny. Mám za to, že takéto kontroly len dopomôžu zabezpečiť lepšiu finančnú disciplínu ako aj pomôžu do budúcnosti odstrániť prípadné pochybenia a nedostatky.

Nové Zámky dňa

....................................................

Peter Podbehlý

Návrh na

uzneseniE Mestského zastupiteľstva

**k bodu programu č.: .....**

**Mestské zastupiteľstvo Nové Zámky**

Ž I A D A

mestský úrad, aby na najbližšie zasadnutie mestského zastupiteľstva predložil prípadný záujem politických subjektov o účasť na jednodňovom „**Festivale politickej kultúry**“ , ktorý by sa mohol realizovať v mesiaci máj prípadne jún 2020 za podmienok:

* Prenájom svojho stánku na Hlavnom námestí v NZ za 500 EUR/ 12 hodín
* Možnosť vlastnej prezentácie, prípadne rozhovoru v trvaní 1-5 minút s cenou 1000 EUR za minútu, ktorý bude vysielať  NZ TV 1 krát v osobitne označenej relácii
* Možnosť zabezpečenia „svojho“ kultúrneho programu“ v trvaní 30 minút

Nové Zámky dňa ....................

....................................................

Peter PODBEHLÝ

Dôvodová správa:

Dňa 15.11. 2019 po vzhliadnutí relácie Región NZ – História kultúra udalosti, ktorá je šírená prostredníctvom NZTV som okrem iného dostal nápad ako vygenerovať pre mesto naše mesto potenciálny príjem **až 110.000 EUR za jeden deň.**

Ako už viete som proti tomu aby sa pekný festival KLOBFEST spojený s ľudovými tradíciami, historickým a folklórnym podtónom zneužíval na politické účely. Napadla ma tak myšlienka, prečo neurobiť samostatný „politický“ festival. Nemusel by mať zrovna retro názov napr. ***Festival politickej piesne*** ale mohol by sa volať modernejšie, napr. ***Festival politickej kultúry***, alebo ***Fest POLITICO***. Išlo by o unikátnu udalosť, ktorá v súčasnosti nemá na Slovensku obdobu a do našej pokladnice, v čase keď máme problém príjmy vytvárať, by to mohlo priniesť značný obnos finančných prostriedkov.

V registri politických strán je dnes zapísaných takmer 160 subjektov, z ktorých je ale v likvidácii vyše 90. čo je ale dôležité, podľa prieskumov verejnej mienky je v momentálne v boji o parlamentné kreslá dnes okolo 20 subjektov. Navrhujem tento festival zaradiť už na budúci rok, pretože čo ak sa napríklad vláda nezostaví, alebo sa budú voľby opakovať?

Koncept by vychádzal z toho, že na Hlavnom námestí by sme umožnili prezentáciu politickým stranám za rovnakých transparentných podmienok. Mohli by si priniesť 1 stánok s rozlohou maximálne 5x5 metrov za ktorý by zaplatili 500 EUR na jeden deň, t.j. 12 hodín od 09.00-21.00. Taktiež by mali možnosť prezentácie formou riadeného PR rozhovoru, ktorý by bol vysielaný v NZ TV o 2 či tri dni neskôr v relácii, ktorá by bola OZNAČENÁ ako politické vysielanie s názvom napríklad Politická revue s trvaním napr. 90 minút. Politické subjekty by si mohli zvoliť čas prezentácie od 1- 5 minút, pričom 1 minúta prezentácie v našej NZTV by pre nich stála 1000 EUR a bola by vysielaná prostredníctvom našej NZTV. Takto by mali všetky politické strany rovnakú možnosť realizácie, občania by mohli porovnávať a konfrontovať ich programy a myšlienky. Naše mesto by sa aj vďaka správnemu marketingu možno dostalo do celonárodného podvedomia. Mohli by sme takto zdieľať odkaz, že chceme a dávame možnosť politickým stranám aby sa aktívnejšie zaujímali o náš región, možno aj z dôvodu rýchlejšej výstavby obchvatu či pritiahnutia investorov, či pracovných príležitostí. Ďalšou možnosťou ako festival zatraktívniť by mohlo byť v spolupráci s odborom kultúry zosúladenie hudobného či kultúrneho programu. Politické strany by si mohli na svoje náklady po dohode s odborom kultúry priniesť „svojho“ interpreta s intervalom vystúpenia max. 30 minút. Tento samostatný festival navrhujem v mesiacoch máj, jún. Uvedený koncept vychádza z účasti 20 politických strán a v určitých pasážach je zrejme totožný aj s Návrhom koncepcie rozvoja kultúry mesta Nové Zámky, ako aj zrejme odskúšanou Koncepciou rozvoja kultúry mesta Šaľa na obdobie rokov 2014 – 2018.

Koncepcia rozvoja kultúry v meste Nové Zámky vychádza z už existujúcich strategických dokumentov a plánu kultúrnych podujatí na kalendárny rok. Ten sa priebežne aktualizuje podľa potreby a záujmu. Čím väčšie bude zastúpenie prirodzených spoločenstiev v tvorbe a napĺňaní koncepcií a kultúrnych programov tým budú organickejšie, prirodzené pre obyvateľov. Budú teda hojne navštevované, **samo-propagujúce, pre mesto menej finančne zaťažujúce a udržateľné**.[[1]](#footnote-1)

**Spolupráca mesta s inými subjektmi** **môže byť prínosom napr. v oblastiach získania finančných zdrojov,** riešenia personálnych a priestorových problémov, zvýšenia kvality poskytovaných služieb, **výmeny informácií**, **skvalitnenia propagácie** podujatí a pod. Rozšírenie spolupráce s miestnymi občianskymi združeniami a ostatnými organizáciami v meste by malo priniesť zlepšenie a rozšírenie fungovania kultúry ako takej. Hlavnými cieľmi v tejto oblasti by malo byť zavedenie systému monitorovania potrieb a fungovania kultúrnych združení v regióne a vytvorenie systému podpory kultúrnych aktérov na miestnej a regionálnej úrovni. Ďalšou možnosťou rozvíjania a prehlbovania kultúrneho života v meste je existencia partnerských družobných vzťahov mesta, ktorá prináša široké možnosti aj v oblasti kultúry. Rozvíjanie spolupráce s družobnými mestami je vhodným nástrojom **zviditeľňovania mesta v medzinárodnom** kultúrno – historickom meradle a zároveň prináša obyvateľom mesta možnosť spoznať kultúru a históriu iných krajín a regiónov[[2]](#footnote-2)´[[3]](#footnote-3).

Podľa portálu watson.sk Zdroj: <https://www.watson.sk/index.php?option=com_content&view=article&id=4189&PHPSESSID=b1b98f6803ec4a5ae44f535a38b5224d> pani vedúca odboru kultúry vo svojom návrhu koncepcie rozdelila ciele a priority rozvoja kultúry v meste Nové Zámky podobne ako už predtým mesto Šaľa do dvoch hlavných oblastí: Podpora kultúrnej činnosti a budovanie kultúrnej infraštruktúry: (pozn. na MsZ nebudem čítať, len pre info)

Preto sme ciele a priority rozvoja kultúry v meste Šaľa rozdelili do dvoch hlavných oblastí:

1. Kultúrna činnosť 2. Kultúrna infraštruktúra

Na základe zhodnotenia silných a slabých stránok a problémových oblastí je možné určiť hlavné ciele strategického riešenia rozvoja kultúry v meste v rámci týchto dvoch oblastí nasledovne:

1. Kultúrna činnosť

A) Rozvíjanie, prehlbovanie a skvalitňovanie vzájomnej spolupráce kultúrno-spoločenských a vzdelávacích organizácií a jednotlivcov a zlepšenie koordinácie medzi nimi s podporou už fungujúcich zložiek

B) Zvýšiť kultúrne povedomie a záujem občanov o kultúrny život v meste

C) Zvýšiť regionálne povedomie a záujem občanov o históriu mesta a regiónu

D) Zlepšiť marketing a propagáciu mesta, kultúrno-spoločenských podujatí a propagačných materiálov

A) Rozvíjanie, prehlbovanie a skvalitňovanie vzájomnej spolupráce kultúrno-spoločenských a vzdelávacích organizácií a jednotlivcov a zlepšenie koordinácie medzi nimi s podporou už fungujúcich zložiek

Základnou úlohou a povinnosťou mesta je vytvárať podmienky pre kultúrne a spoločenské vyžitie všetkých vrstiev obyvateľstva. Mesto musí svojimi aktivitami osloviť všetky vekové kategórie, ako aj rôzne záujmové útvary, v ktorých obyvatelia Šale rozvíjajú svoje záujmy a ktorým venujú svoj voľný čas. Podstatou rozvoja kultúry nie je len zaistiť pasívnu účasť na podujatiach, ale aj aktívne zapojiť verejnosť. Našou snahou je vybudovať systém vzájomnej spolupráce, podpory a motivácie kultúrno-spoločenských a vzdelávacích organizácií a jednotlivcov a vytvoriť databázu inštitucionálnych i neinštitucionálnych skupín tvorcov kultúry. Cieľom mesta Šaľa v tejto oblasti je jednak podpora existujúcich súborov ZUČ, ale aj snaha poskytnúť priestor pre tvorbu nových súborov, rôznych žánrov hudobnej produkcie, divadelných a tanečných súborov ako aj mnohých iných podľa záujmu obyvateľov a ďalších možností mesta. Na území mesta Šaľa pôsobia občianske a záujmové združenia v oblasti kultúry. Existencia spolupráce s takýmito združeniami je výhodná pre obidve strany. Spolupráca mesta s inými subjektmi môže byť prínosom napr. v oblastiach získania finančných zdrojov, riešenia personálnych a priestorových problémov, zvýšenia kvality poskytovaných služieb, výmeny informácií, skvalitnenia propagácie podujatí a pod. Rozšírenie spolupráce s miestnymi občianskymi združeniami a ostatnými organizáciami v meste by malo priniesť zlepšenie a rozšírenie fungovania kultúry ako takej. Hlavnými cieľmi v tejto oblasti by malo byť zavedenie systému monitorovania potrieb a fungovania kultúrnych združení v regióne a vytvorenie systému podpory kultúrnych aktérov na miestnej a regionálnej úrovni. Ďalšou možnosťou rozvíjania a prehlbovania kultúrneho života v meste je existencia partnerských družobných vzťahov mesta, ktorá prináša široké možnosti aj v oblasti kultúry.

B) Zvýšiť kultúrne povedomie a záujem občanov o kultúrny život v meste

Zachovať a zvyšovať rôznorodosť a dostupnosť podujatí je jednou z hlavných priorít mesta. Prvoradé je zachovať dobrú úroveň tradičných podujatí organizovaných na území mesta. Na základe analýzy návštevnosti a zisťovania záujmu priebežne dopĺňať už zabehnuté podujatia o nové a vytvárať priestor, aby sa Šaľa stala centrom kultúry v okrese.

Keďže kultúrny život v meste je pre ľudí a o ľuďoch, je potrebné vytvoriť systém monitorovania záujmu o kultúrne aktivity a spätné väzby od užívateľov kultúry. V tomto smere je veľmi dôležité vytvárať od útleho veku pozitívny vzťah ku kultúre a kultúrnemu dianiu. Cieľom je nielen udržať kultúrne povedomie občanov, ale vychovávať ďalšie generácie, ktoré k umeniu a kultúre budú mať vzťah, preto kladieme dôraz na kultúrnu výchovu detí a mládeže.

C) Zvýšiť regionálne povedomie a záujem občanov o históriu mesta a regiónu

Poznať vlastné prostredie a jeho históriu a tradície je v rámci budovania zdravého lokálpatriotizmu veľmi dôležité a mesto by v tomto smere malo zohrávať tiež dôležitú úlohu. Prínosom by mohli byť realizované aktivity týkajúce sa mesta a regiónu a podporujúce uchovávanie tradícií a zvykov.

D) Zlepšiť marketing a propagáciu mesta, kultúrno-spoločenských podujatí a propagačných materiálov

Celkovo môžeme zhrnúť, že úroveň propagácie zodpovedá technickým, finančným a personálnym možnostiam, a preto bude potrebné na skvalitnenie propagačných činností odstrániť nedostatky práve v týchto faktoroch. Zároveň je cieľom rozšíriť propagáciu do širšieho regiónu. Pozitívom je využívanie webových stránok a sociálnych sietí, ku ktorým najmä starší občania majú obmedzený prístup. Ako nedostatočná sa javí propagácia formou plagátov umiestnených na výlepných plochách v meste a to najmä z technických dôvodov.

Je potrebné vytvoriť systém propagácie kultúrno-spoločenských podujatí a formu ich šírenia. Pozitívna a perspektívna je distribúcia informačného letáku **Kam v Šali,** kde občan dostane informáciu o kultúrnom dianí takpovediac priamo domov. Bez dostatočného technického zázemia je len ťažko realizovať propagáciu podujatí na vyššej úrovni.

2. Kultúrna infraštruktúra

A) Centralizovať informácie o meste, histórii, tradíciách a kultúrno-spoločenskom dianí na jedno miesto.

B) Vytvoriť v meste dobré technické a technologické zázemie a atraktívne kultúrne prostredie pre realizáciu kultúrno-spoločenských a vzdelávacích aktivít.

5.2. Vízie

Pri naplnení stanovených cieľov sa mesto Šaľa stane mestom s kvalitnými podmienkami pre kultúrny život. Bude mestom, ktoré poskytuje priestor pre kultúrnych nadšencov a umelcov, ktorí sú ohodnotení aj ocenení. Pre všetkých bude vytvorený vhodný priestor na účinkovanie, prezentáciu i vzdelávanie. Kultúrne podujatia budú organizované na výbornej úrovni vďaka dobrej spolupráci mesta a siete partnerov kultúry a navštevované vďaka ich dobrému zviditeľňovaniu. Obyvateľ bude inšpirujúci pre mesto v tom, čo treba robiť pre zvyšovanie kultúrneho povedomia a udržanie ducha kultúry mesta. Vedúce osobnosti v oblasti kultúry budú skúsené a erudované, so schopnosťou aktivizovať obyvateľov mesta tak, že kultúra je pre všetkých, ktorí tu prichádzajú i ktorí tu žijú. Na vysokej úrovni bude široká ponuka voľnočasových aktivít. V meste bude možné obdivovať zachované kultúrne dedičstvo, rozvíjajúce sa tradičné remeslá, ale aj nové formy a štýly kultúry. Obyvatelia mesta budú vyznávať pozitívne kultúrne a vzdelanostné hodnoty. Mesto Šaľa sa vďaka bohatej ponuke multižánrovosti a multikultúrnosti je najvýraznejším kultúrnym strediskom regiónu[[4]](#footnote-4).

1. <https://www.watson.sk/index.php?option=com_content&view=article&id=4189&PHPSESSID=b1b98f6803ec4a5ae44f535a38b5224d> Návrh koncepcie rozvoja kultúry mesta Nové Zámky podľa zdroja vypracovala Mgr. Katarína Hozlárová 13.6.2019 [↑](#footnote-ref-1)
2. <https://www.watson.sk/index.php?option=com_content&view=article&id=4189&PHPSESSID=b1b98f6803ec4a5ae44f535a38b5224d> Návrh koncepcie rozvoja kultúry mesta Nové Zámky podľa zdroja vypracovala Mgr. Katarína Hozlárová 13.6.2019

   **a súčasne** [↑](#footnote-ref-2)
3. Koncepcia rozvoja kultúry mesta Šaľa na obdobie rokov 2014 - 2018 – Šaľa 2013 [↑](#footnote-ref-3)
4. Koncepcia rozvoja kultúry mesta Šaľa na obdobie rokov 2014 - 2018 – Šaľa 2013 [↑](#footnote-ref-4)